
מכרז פומבי מס'  2/23- לתפקיד מנהל/ת מחלקה-מוביל תכנית דיגטציה וחדשנות
בהתאם לפקודת העיריות (נוסח חדש), ותקנות העיריות (מכרזים לקבלת עובדים) תש"ם – 1979 , ובהתאם לסעיף 41 לצו המועצות המקומיות (נוהל קבת עובדים לעבודה), תשל"ז- 1998 , אשכול השרון בשיתוף משרד הפנים ומערך הדיגיטל הלאומי במשרד הכלכלה, נותנים בזאת  הודעה על משרה פנויה, והזמנה להציג מועמדות. 
אשכול השרון הינו איגוד ערים המורכב מ-15 רשויות ומונה כ-550 אלף תושבים. האשכול מונה את הערים הוד השרון, טייבה, כפר יונה, טירה, כפר סבא, כפר קאסם, קלנסווה ורעננה, את המועצות האזוריות דרום השרון ולב השרון, ואת המועצות המקומיות ג'לג'וליה, כוכב יאיר-צור יגאל, כפר ברא, קדימה-צורן ותל מונד. האשכול הוקם כדי לעודד פיתוח אזורי ושיתופי פעולה בין הרשויות המקומיות החברות. זוהי התאגדות וולונטרית של רשויות החוברות יחד כדי להביא פיתוח כלכלי-חברתי- אזורי תוך ניצול היתרון לגודל והראייה האזורית. האשכול הינו פרי יוזמה של משרד הפנים והרשויות החברות בו, מתוקצב על ידי מ. הפנים, ישראל דיגיטלית, הרשויות החברות בו ומשרדים נוספים, ומלווה מקצועית על ידי אגף ייעודי במשרד הפנים.
	המשרה
	מוביל תכנית דיגטציה וחדשנות

	דירוג ודרגה
	דרוג מנהל מחלקה באשכול רמה 5, בהתאם להנחיות משרד הפנים

	היקף המשרה
	100% משרה

	תיאור התפקיד
	מהות התפקיד
ניהול ותכלול נושא הדיגיטציה באשכול מתוך תפיסה אזורית שמטרתה לשפר את השירותים הניתנים לתושבי האשכול תוך מיצוי היתרונות היחסיים של האשכול. הובלת תכנית אסטרטגית ויישומית אזורית למחלקת הדיגיטציה. ניהול פרויקטים אזוריים בתחום הדיגיטל.
תכנון, הקמה, יישום,  קידום והטמעה של כלים דיגיטליים ותרבות ארגונית דיגיטלית לצורך זה. 
ייעול תהליכי עבודה ארגוניים ומערכות המידע הארגוניות באמצעות חדשנות וטכנולוגיה דיגיטלית.
תחומי סמכות ואחריות:
· גיבוש האסטרטגיה הדיגיטלית של האשכול וסיוע לרשויות החברות בה, קידום, פיתוח
יישום, והטמעה של פתרונות דיגיטליים שיאפשרו ייעול ושדרוג תהליכים פנים-רשותיים
ופרויקטים שירחיבו את סל ואיכות השירותים הדיגיטליים הניתנים לתושבים, עסקים ומבקרים ברשויות האשכול.
· ניהול תקציבי המחשוב והדיגיטציה העומדים לרשות האשכול והפרויקטים הממומנים
מתקציבים אלו, בין אם מקורם ממשרד הפנים\מערך הדיגיטל הלאומי או ממקור אחר.
· ביצוע מיפוי מעמיק של סטטוס המחשוב והדיגיטציה בכל רשות, תוך שימת דגש על
הערכת תפקודה של הרשות באמצעות מדד הבשלות הדיגיטלית, בהנחיית המשרדים
וכתשתית לתוכנית עבודה.
· האשכול מספק שירותי יחידה טכנולוגית אזורית ("מנמ"ריה") בהיקף מוגבל- יש לקדם ולפתח את השירותים הניתנים, להרחיב אותם לעוד רשויות ולפעול לפיתוח מערכות ושירותים דיגיטליים ברשויות בהיבטים שונים כגון טכנאות, אבטחת מידע וניהול רשת לצורך מתן שירות איכותי במחיר תחרותי לרשות בד בבד עם יצירת מקורות הכנסה לאשכול. 
· הקמה, ביסוס ותחזוקה של תשתיות מידע באשכול וברשויות (בהתאם להתקשרויות פרטניות), הקמה, טיוב ואינטגרציה של בסיסי נתונים, פיתוח תשתיות ומערכות מידע גיאוגרפי (GIS) ככל ויוחלט על כך על ידי האשכול, והטמעה של כלים ופרקטיקות לקידום חשיבה מבוססת נתונים באשכול/ברשויות.
· פיתוח שירותים דיגיטליים אזוריים באמצעות מכרזי מדף, הנותנים מענה לפחות ל 5 רשויות בשטח האשכול.
· הקמת והובלת חשיבה חדשנית באשכול.
· חיבור תחום ניהול הדיגיטל לאגפי האשכול והטמעת כלים דיגיטליים באופן שיסייעו
ויתמכו ביחידות האשכול.
· היכרות עם המגמות והיישומים המובילים בעולם בתחום הדיגיטלי לצורך זיהוי הזדמנויות דיגיטליות לשיפור השירותים לתושב, יצירת חסכון בעלויות והגברת האפקטיביות של השירותים בתחומים עליהם מופקדים האשכול ורשויות האשכול, והבאת הזדמנויות אלו לידיעת הגורמים הרלוונטיים באשכול וברשויות האשכול.
· ליווי הגורמים המקצועיים באשכול וברשויות האשכול בעבודתם עם יחידות מערכות המידע ברשויות, במטרה לייעל את תהליכי העבודה, להביא להצגה ברורה של הצרכים והדרישות של הגורמים המקצועיים ולסייע בטיוב תהליכי ההטמעה של הפתרונות שסופקו. 
· עבודה מול ספקי טכנולוגיה, סיוע באפיון מערכות טכנולוגיות וליווי תהלכי הטמעה ברשויות. 
· ניהול והפעלת נותני שירותים כגון- מנהלי פרויקטים, יועצים חיצוניים וכיו"ב, ניהול מטרציוני של פרויקטים.
· אחריות על כל הקשור במיחשוב (חומרה ותוכנה), תקשורת, אינטרנט ושירותים דיגיטליים במשרדי האשכול ואצל עובדיו (נדרשת הבנה בסיסית בלבד העבודה מול ספקים ונותני שירות).
· אחריות על אתר האשכול והפרופיל במדיה החברתית- אחריות על ההתקשרויות עצמן וכן על העלאת התכנים (שיסופקו על ידי אגפי האשכול השונים)- עדכון, פרסום פוסטים ומאמרים וכו'.
· עבודה וקשר מקצועי שוטף מול רשויות האשכול, משרדי ממשלה, יחידות הסמך, חברות ממשלתיות, מגזר עסקי ושלישי, אקדמיה וגורמי חוץ נוספים בתחום הדיגיטל ורתימתם לשיתופי פעולה מקצועיים.
· ניהול פורומים מקצועיים של גורמי מקצוע מקרב רשויות האשכול ומשרדי הממשלה.
· פיקוח ובקרה: גיבוש תכנות עבודה שנתיות, ניהול תקציב היחידה וביצוע מעקב ובקרה שוטפים לרבות קביעת מדדי ביצוע.
· סיוע באיתור וגיוס תקציבים ואיגום משאבים.
· מטלות נוספות בהתאם לצורך ולהגדרת הממונה.

	תנאי סף
	השכלה
בעל תואר אקדמי, שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ.
או
הנדסאי או טכנאי רשום בהתאם לסעיף 39 לחוק ההנדסאים והטכנאים המוסמכים, התשע"ג-2012.
או
תעודת סמיכות לרבנות ("יורה יורה") לפי אישור הרבנות הראשית לישראל.
או
אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינות לפחות מתוך מכלול הבחינות שמקיימת הרבנות הראשית לישראל (שתיים משלוש הבחינות יהיו בדיני שבת ודיני איסור והיתר).

ניסיון מקצועי
עבור בעל תואר אקדמי או השכלה תורנית כאמור לעיל: ארבע שנות ניסיון בתחום העיסוק הרלוונטי.
עבור הנדסאי רשום: חמש שנות ניסיון בתחום העיסוק הרלוונטי.
עבור טכנאי רשום: שש שנות ניסיון בתחום העיסוק הרלוונטי. 
דרישות נוספות
אוריינטציה טכנולוגית - יכולת לנהל פרויקטים שכוללים פן טכני\טכנולוגי.
שפות  - עברית ברמת שפת אם, אנגלית ברמה גבוהה 
יישומי מחשב – היכרות עם יישומי office

מהווה יתרון:
1. בעל תואר שני בתחום רלוונטי לתפקיד כגון ניהול מערכות מידע, הנדסה, מדעי המחשב, תואר שני במדיניות ציבורית.
2. היכרות עם תחום השלטון המקומי והרשויות המקומיות
3. ניסיון בהובלת פרויקטים דיגיטליים, בדגש על תהליכים מקצועיים מתחומי ניהול
מוצר, חוויית לקוח, מחקר בנתונים והתאמת תהליכים ארגוניים לעידן הדיגיטלי.
4. ניסיון והיכרות מעשית עם המגזר הציבורי.
5. ניסיון בהכנת תוכניות אסטרטגיות ותוכניות עבודה וכן במעקב ובקרה אחר ביצוען.
6. ניסיון בניתוח תהליכים עסקיים, איסוף דרישות לפרויקטים וכתיבתן.

	מאפיינים נוספים הנדרשים בתפקיד
	· יכולת לחשיבה אסטרטגית מעמיקה ותכנון מדיניות מחד, ותרגומה לפעולות ויעדים מובחנים, ברי השגה וביצוע מאידך.
· ייצוגיות.
· שירותיות.
· סדר וארגון.
· יכולת הובלה.
· יכולת רתימה רוחבית של צדדים שלישיים והנעה לשיתופי פעולה.
· התמודדות עם אתגרים מורכבים.

	כפיפות
	מנהל אגף פיתוח כלכלי 

	הליך המיון
	1. רק פניות העומדות בתנאי הסף והוגשו עם כל המסמכים הנדרשים יבחנו.
1. המכרז יתקיים בפני ועדת בחינה מקצועית. הועדה תקיים מיון מקדים של הפניות העומדות בתנאי הסף ותזמן לראיון את עשרת (10) המועמדים המתאימים ביותר שיקבלו את מרב הנקודות בקריטריונים הבאים:

	5%
	תואר בתחום רלוונטי
	 5 נקודות

	5%
	ניסיון במכרזים והתקשרויות
	יש ניסיון - 5 נקודות, 
אין ניסיון - 0 נקודות

	30%
	ניסיון בגיבוש וקידום מדיניות וניהול פרויקטים במגזר הציבורי\ מוניציפלי
	יש ניסיון - 30 נקודות, 
אין ניסיון - 0 נקודות

	20%
	ניסיון תעסוקתי בתחום הדיגיטציה – ניהול ותכנון אסטרטגי של פרויקטים דיגטליים המשלבים מספר שותפים ובעלי ענין
	יש ניסיון - 20 נקודות, 
אין ניסיון - 0 נקודות

	20%
	ניסיון תעסוקתי בעבודה עם מערכות טכנולוגיות באשכולות ו/או איגודי ערים ו/או רשויות מקומיות
	יש ניסיון - 20 נקודות, 
אין ניסיון - 0 נקודות

	
	
	

	20%
	התרשמות כללית מקורות החיים, המסמכים הנלווים והמלצות
	20  , כאשר 20 הוא התרשמות במידה רבה מאוד ו-0 ללא התרשמות

	100% 
	
סה"כ




	הערות
	1. מקום העבודה: משרדי האשכול- רח' הטחנה 1, כפר סבא .

2. מועד פרסום המכרז: 19.1.2023
3. בקשות למכרז יש להגיש עד יום: 2.4.2023, בצירוף קורות חיים ותעודות המעידות על כישורי המועמד/ת והמלצות. 
4. טפסים להגשת הבקשות אפשר להשיג במשרדי האשכול.
5. את המועמדות יש להגיש במייל linoyz@esharon.co.il
אחריות ואישור קבלת ההגשה על המועמד/ת. 
6. בקשות שתגענה ללא כל המסמכים והתעודות המעידות על כישורי המועמד לא תובאנה לדיון. 
7. יש לצרף אסמכתאות בדבר ניסיון מקצועי ובפרט ניסיון במגזר הציבורי/מוניציפלי וכן ניסיון בתחום הרלוונטי למכרז זה, וכן - המלצות, דוגמאות לפרויקטים רלוונטיים בתחום וכל מסמך אחר הרלוונטי לצורך ניקוד המועמדות כמפורט בקריטריונים של הליך המיון. נדגיש כי המועמדות תדורג בהתאם למסמכים שיצורפו בלבד.
8. יש לצרף פרטי קשר של ממליצים.
9. הבהרה מגדרית: המכרז נכתב בלשון זכר, אך מופנה לגברים ולנשים כאחד.
10. זכותו של מועמד עם מוגבלות לקבל התאמות הנדרשות לו מחמת מוגבלותו בהליכי הקבלה לעבודה.
11. במקרה של מועמדים בעלי נתונים שווים, עדיפות תינתן לעולים חדשים, למי שהוא או אחד מהוריו נולד באתיופיה ולבני האוכלוסייה הערבית, הדרוזית, הצ'רקסית והחרדית.
12. המשרה כפופה לאישור משרד הפנים.

	
	



בכבוד רב, 
								אורית ארליכמן	
מנכ"לית האשכול

